شوری-عشقین باشیما آخیری سؤودا گتیریر،بو مشخّص‌دی کی، عشق عاشقه غوغا گتیریر.تاری-زۆلفون‌دو منی بؤیله گیریفتار ائله‌ییب،نه گله باشیما، اول زۆلفی-مطرّا گتیریر.گۆل اۆزون گؤرمک اگر مۆمکون اولای‌دی بیر دم،هر زامان گؤرمک اونو نوری-مۆجللا گتیریر.قاشو گؤز، نووکی-مۆژه فیتنه اۆچون جمع اولموش،اوخ آتیب، تیغ جکیب، هر بیری دوا گتیریر.کؤن‌لومو غارت ائدیر ائیله کی، تاری-زۆلفون،رومه، سانکی حبشی لشگری-یغما گتیریر.ناقنین وارمی شعورو بولا آشیق گویین،اونو مجنونه طرف جذبه‌ی-لئیلا گتیریر.یوسیفین سانما، دۆباره گؤره یعقوب اۆزون،مئهر بازارینا گؤر گئت‌سه، زۆلئیخا گتیریر.یوسیفی مصرده گر آلدی زۆلئیخا نقده،نقدی-جان، عاشق اولان، الده مۆهییا گتیریر.صیدقی-قلب ایله نثار ائتمیش ایدین جان نقدین،ناتوان، مۆژده بو گۆن، قتلینه فرمان گتیریر#خورشید_بانو_ناتوان🟠کانال رسمی اشعار ترکی🟠📢 @asharetorki