بو گئجه باده ایله دفع ملال ائیله میشم،عؤمرون بیر گئجه سینده بئله حال ائیله میشم.بیز هارا، تار هارا، یا رب، گئجه مئیخانه هارا؟اونودوب دردی بو ایّامدا مجال ائیله میشم.ساقی نین غمزه سی اوخ، مئی جامی اولموش سپریم،فلکین جؤورو ایله جنگ و جدال ائیله میشم.مئی دمیر تک ائله ییب جانیمی، غمله ووروشوم،غم دئمه، دوشمنیمی روستم زال ائیله میشم.آجی ایامی شیرین ائتمگه سرخوش دولانیب،کؤنلومو ایندی اسیر خط و خال ائیله میشم.گؤرموشم من اوزونون یاری سینی، تک قاشینی،ای اوزونده نئجه گؤر سئیر هلال ائیله میشم.گئتمیش هیجران اوروجو گؤرجک هلال قاشلارینی،بایرام اولموش بو گؤروش عزم و وصال ائیله میشم.گؤرموشم اوزده او زرّین تئلی پروانه کیمی،یانمیشام اودلارا، ترک پروبال ائیله میشم.عشق درسی منه اؤیرتسه ده هیجران غمینی،عشقه دوشمکله بئله کسب کمال ائیله میشم.یاتماییب صوبحه کیمی من گئجه گون اوزلو یارین،سینه سی گوزگوم اولوب، سئیر جمال ائیله میشم.ساقی نین زلفونه عشق باغلاماسا عؤمرو اگر،من بئله درک ائله ییب، بؤیله خیال ائیله میشم.شهریارا غزل ائتمیش منی جئیران، گؤزلیم،گؤر غزل ایله نئجه صید غزال ائیله میشم.❤️‍🔥 #استاد_شهریار🟠کانال رسمی اشعار ترکی🟠📢 @asharetorki